આ પાઘડીના ઇતિહાસ બાબતે વાત કરવામાં આવે તો ભગવાન સ્વામીનારાયણ વિચરણ કરતા કરતા સવંત 1881મા વડોદરા ગયા હતા. વડોદરાના મંદિરમાં ધ્વજા રોહણ માટે સુરત અને વડોદરાના ભક્તો વચ્ચે હરીફાઈ થઈ અને તેમાં વડોદરા વાસીઓને ધ્વજા રોહણનો લાભ મળ્યો. એ સમયે સુરતના ભક્તોને ભગવાને કહ્યું હતું કે, હું સુરત જરૂર આવીશ. થોડા દિવસ બાદ ભગવાન સ્વામીનારાયણ સુરત આવ્યા હતા અને અરદેશર કોટવાળને ત્યાં રોકાણ કર્યું હતું. અરદેશર કોટવાળની સેવાથી ખુશ થઈને ભાગવાને સવંત 1881ના માગસર સુદ ત્રીજે અરદેશર કોટવાળને પોતાની પાઘડી અને શ્રીફળ આપ્યું હતું. અરદેશર કોટવાળને આપેલી પાઘડી અરદેશર કોટવાળના પુત્ર જહાંગીર શાહે સાચવી હતી. જહાંગીર શાહનું સંતાન વિના નાની ઉંમરે અવશાન થતા ભાગવાનની પાઘડી અરદેશર કોટવાળના પત્નીએ મોસાળમાં સોરાબજી વડીયાને ત્યાં પહોંચાડી હતી. ત્યારથી આજદિન સુધી અહીં જ આ પાઘડી સચવાય છે.